बिलासपुर में जिला परिषद की कुर्सी के लिए जंग तेज हो गई है। बीजेपी और कांग्रेस दोनों ही मुख्य राजनीतिक दलों के नेता ताज पर कब्जे के लिए जोडज़ुगत में जुटे हुए हैं। सिर्फ दावों के अलावा अभी तक बहुमत कोई भी सिद्ध नहीं कर पाया है। बीजेपी के पास छह, कांग्रेस के तीन और पांच निर्दलीय उम्मीदवार जीतकर आए हैं। इस लिहाज से सत्ता की चाबी निर्दलीयों के हाथ है और कांग्रेस का सभी निर्दलीयों के पार्टी विचारधारा से जुड़े होने का दावा है, जबकि भाजपा दो सदस्य साथ मिलाकर अध्यक्ष और उपाध्यक्ष बनाने के लिए आतुर है। ऐसे में यदि जिला परिषद के ताज के लिए वोटिंग की नौबत आएगी तो इसमें क्रॉस वोटिंग होने की संभावना को नकारा नहीं जा सकता। जानकारी के मुताबिक जिला बिलासपुर में जिला परिषद के लिए नव निर्वाचित 14 सदस्यों का शपथ ग्रहण समारोह हो चुका है और अब अध्यक्ष उपाध्यक्ष के लिए गठजोड़ चली हुई है।
 हालांकि शुरूआत दौर की मीटिंग में दो तीन दिनों तक कांग्रेस के नेता निर्दलीयों के साथ गेम घूमाते रहे लेकिन अब दावों के अलावा कुछ भी नजर नहीं आ रहा है। ऐसा लगता है कि सभी नेताओं की राहें जुदा जुदा सी हैं जिस कारण नुक्सान उठाना पड़ सकता है। वरिष्ठ नेता एवं विधायक रामलाल ठाकुर व पूर्व सीपीएस राजेश धर्माणी सहित अन्य नेता जोर लगाए हुए हैं, जबकि छह सदस्यों के समर्थन वाली भाजपा बहुमत हासिल करने के लिए दो सदस्यों को साथ मिलाने के लिए जुटी हुई है। क्योंकि बीजेपी ने एक बागी को साथ मिलाकर मंडी की कुर्सी पा ली है, जबकि हमीरपुर में कांग्रेस समर्थित पार्षद को साथ मिलाकर ताज पर कब्जा कर लिया है। इसी प्रकार धर्मशाला में भी बीजेपी जोर लगाए हुए हैं। खुद मुख्यमंत्री जयराम ठाकुर कांगड़ा प्रवास पर गए थे। इसके बाद अब भाजपा की नजर पार्टी के राष्ट्रीय अध्यक्ष एवं राज्यसभा सांसद जेपी नड्डा के गृह जिला पर है। यदि यहां कांग्रेस की सल्तनत बनती है तो भाजपा की बड़े स्तर पर फजीहत होगी और यदि भाजपा ताज पर कब्जा कायम करती है तो बल्ले बल्ले हो जाएगी। इस बाबत जिला के एक मंत्री, दो विधायक और एक पूर्व विधायक की साख दांव पर लगी है।
 ऐसे में दोनों ही मुख्य दलों के नेताओं के लिए बिलासपुर जिला परिषद की कुर्सी प्रतिष्ठा का सवाल बनी हुई है। मंथन का दौर जारी है और सभी कुर्सी पाने के लिए जोर लगाए हुए हैं। फरवरी के पहले पखवाड़े में अध्यक्ष और उपाध्यक्ष पदों को लेकर चुनाव करवाए जा सकते हैं। बहुमत साबित करने के लिए हफ्ते भर का समय शेष बचा है। बरमाणा सीट से विजयी हुई 21 वर्ष की मुस्कान गेम चेंजर भूमिका में हैं। क्योंकि दोनों ही दलों के लिए मुस्कान इस समय सबसे ज्यादा महत्त्वपूर्ण है। बहुमत के लिए आठ का आंकड़ा जुटाने के लिए मुस्कान के समर्थन की जरूरत है जिसके लिए दोनों ही दल गोटियां फिट करने में जुटे हुए हैं। इस संदर्भ में कांगे्रस की जिलाध्यक्ष अंजना धीमान ने बताया कि पांचों निर्दलीय कांग्रेस के साथ हैं और निश्चित तौर पर अध्यक्ष और उपाध्यक्ष कांग्रेस के ही बनेंगे। दूसरी ओर, भाजपा के जिलाध्यक्ष स्वतंत्र सांख्यान का कहना है कि छह पार्षद जीते हैं और दो की जरूरत है। अध्यक्ष और उपाध्यक्ष बनाने के लिए आठ सदस्य होने चाहिए जिसके लिए प्रयास किए जा रहे हैं।
 
बिलासपुर में जिला परिषद की कुर्सी के लिए जंग तेज हो गई है। बीजेपी और कांग्रेस दोनों ही मुख्य राजनीतिक दलों के नेता ताज पर कब्जे के लिए जोडज़ुगत में जुटे हुए हैं। सिर्फ दावों के अलावा अभी तक बहुमत कोई भी सिद्ध नहीं कर पाया है। बीजेपी के पास छह, कांग्रेस के तीन और पांच निर्दलीय उम्मीदवार जीतकर आए हैं। इस लिहाज से सत्ता की चाबी निर्दलीयों के हाथ है और कांग्रेस का सभी निर्दलीयों के पार्टी विचारधारा से जुड़े होने का दावा है, जबकि भाजपा दो सदस्य साथ मिलाकर अध्यक्ष और उपाध्यक्ष बनाने के लिए आतुर है। ऐसे में यदि जिला परिषद के ताज के लिए वोटिंग की नौबत आएगी तो इसमें क्रॉस वोटिंग होने की संभावना को नकारा नहीं जा सकता। जानकारी के मुताबिक जिला बिलासपुर में जिला परिषद के लिए नव निर्वाचित चौदह सदस्यों का शपथ ग्रहण समारोह हो चुका है और अब अध्यक्ष उपाध्यक्ष के लिए गठजोड़ चली हुई है। हालांकि शुरूआत दौर की मीटिंग में दो तीन दिनों तक कांग्रेस के नेता निर्दलीयों के साथ गेम घूमाते रहे लेकिन अब दावों के अलावा कुछ भी नजर नहीं आ रहा है। ऐसा लगता है कि सभी नेताओं की राहें जुदा जुदा सी हैं जिस कारण नुक्सान उठाना पड़ सकता है। वरिष्ठ नेता एवं विधायक रामलाल ठाकुर व पूर्व सीपीएस राजेश धर्माणी सहित अन्य नेता जोर लगाए हुए हैं, जबकि छह सदस्यों के समर्थन वाली भाजपा बहुमत हासिल करने के लिए दो सदस्यों को साथ मिलाने के लिए जुटी हुई है। क्योंकि बीजेपी ने एक बागी को साथ मिलाकर मंडी की कुर्सी पा ली है, जबकि हमीरपुर में कांग्रेस समर्थित पार्षद को साथ मिलाकर ताज पर कब्जा कर लिया है। इसी प्रकार धर्मशाला में भी बीजेपी जोर लगाए हुए हैं। खुद मुख्यमंत्री जयराम ठाकुर कांगड़ा प्रवास पर गए थे। इसके बाद अब भाजपा की नजर पार्टी के राष्ट्रीय अध्यक्ष एवं राज्यसभा सांसद जेपी नड्डा के गृह जिला पर है। यदि यहां कांग्रेस की सल्तनत बनती है तो भाजपा की बड़े स्तर पर फजीहत होगी और यदि भाजपा ताज पर कब्जा कायम करती है तो बल्ले बल्ले हो जाएगी। इस बाबत जिला के एक मंत्री, दो विधायक और एक पूर्व विधायक की साख दांव पर लगी है। ऐसे में दोनों ही मुख्य दलों के नेताओं के लिए बिलासपुर जिला परिषद की कुर्सी प्रतिष्ठा का सवाल बनी हुई है। मंथन का दौर जारी है और सभी कुर्सी पाने के लिए जोर लगाए हुए हैं। फरवरी के पहले पखवाड़े में अध्यक्ष और उपाध्यक्ष पदों को लेकर चुनाव करवाए जा सकते हैं। बहुमत साबित करने के लिए हफ्ते भर का समय शेष बचा है। बरमाणा सीट से विजयी हुई इक्कीस वर्ष की मुस्कान गेम चेंजर भूमिका में हैं। क्योंकि दोनों ही दलों के लिए मुस्कान इस समय सबसे ज्यादा महत्त्वपूर्ण है। बहुमत के लिए आठ का आंकड़ा जुटाने के लिए मुस्कान के समर्थन की जरूरत है जिसके लिए दोनों ही दल गोटियां फिट करने में जुटे हुए हैं। इस संदर्भ में कांगे्रस की जिलाध्यक्ष अंजना धीमान ने बताया कि पांचों निर्दलीय कांग्रेस के साथ हैं और निश्चित तौर पर अध्यक्ष और उपाध्यक्ष कांग्रेस के ही बनेंगे। दूसरी ओर, भाजपा के जिलाध्यक्ष स्वतंत्र सांख्यान का कहना है कि छह पार्षद जीते हैं और दो की जरूरत है। अध्यक्ष और उपाध्यक्ष बनाने के लिए आठ सदस्य होने चाहिए जिसके लिए प्रयास किए जा रहे हैं।